JohanHeinsen/ENO huggingface dataset:
Den Vest-Sjællandske Avis, 1823-10-21
Den nye Pave Leo den XII. har ved sin Nuntins ladet en egenhændig Skrivelse overlevere til Hs. Majestæt Kongen af Frankerige. - Cardinal Sommaglig, som han har udnævnet til sin Statssecretair havde de fleste Stemmer til at blive Pave efter ham. - Et Skrift circulerer i Rom, uden Angivelse af Trykningsstedet, under Titel: Betragtninger over Pave Pius den VII Motu Proprio den 6te Juli 1816. Forfatteren antag er deri: at den nye Pave vil kuldkaste alle de nye Jndretninger og igien indføre de gamle; han kalder Forsvarerne af denne Kuldkastelse Secterer og forsvarer hiint Motu Proprio især som en uforanderlig Nødvendighed; han skildrer det Fornuftmæssige i at afskaffe Torturen, Corda og Feudalsystemet. - Hs. Kgl. Høihed Kronprinsen af Preussens Formæling vil blive foretaget den 15de No. vember; den 14de October ventes han tilbage til Berlin, under sit Ophold i München har han med den Kongelige Familie taget det Museum for Oldsager i Øiesyn, som Kronprinsen af Baiern, der er en stor Elsker af Antiqviteter har ladet opføre; dets Facade er prydet af 8 skiønne Søiler. Denne herlige Bygning har faaet Navn af Glyphorck. Kronprinsen af Preussen er bleven modtaget i München med de største Høitideligheder; især blev der foranstaltet den 7de October en prægtig Fest ved Tegernsee, hvorved Alperne og Søen vare illuminerede med Fakler, og den 5te blev et Hesteveddeløb holdet ved München, hvorved 30000 Mennesker vare tilstæde. Kongen af Preussen har ved sit Ophold i Toplitz pardonneret flere end 40 Studerende, som have været Medlemmer af den Forening som kaldes Arminia; hvilket har opvakt en stor Glæde. - Der meldes fra London under 10de October: at Beregningen over Qvartal-Jndtægten i Finanzbureauet er bleven opgjort og er udfaldet meget gunstigt. Byrderne paa de consoliderede Fonds er aftaget fra 10 Millioner 820000 Pd. St. til 7 Millioner, da Pensionslisten ikke længere hviler paa den. Tolden har i dette Qvartal indbragt 400000 Pd. St. mere end i det dertil svarende Qvartal, i forrige Aar. De andre Jndtægter have vel ikke været saa indbringende, fordi Skatterne ere nedsatte; men dog har Qvartalet indbragt 2 til 300000 Pd. St. mere end i Fjor. - Det Engelske Blad Times siger: at der hænger for nærværende Tid i London i alle de Boutiker, hvor der sælges Kobberstykker, et Prospect af Botany Bay i en stor Maalestok og som ved de aftegnede Skove, Bierge og Søer, for ikke at tale om en Række af smukke Bygninger frembringe i det hele et saa indbydende Udseende, at man vel har Aarsag til at frygte for, at nogle varme Elskere af det Pittoreske kunne komme i Fristelse for at begaae et lidet Tyverie for at komme i den Forfatning, at de kunne nærmere komme til at beskue dette fortryllende Landskab. Vi have i Gaar bemærket forskiellige Lommetyve, som have betragtet dette billede med en større Henrykkelse end Konstkiendere ellers pleie at føle.
Den Vest-Sjællandske Avis, 1823-10-21
Colonien paa Kap er i en stærk Tilvæxt. J 1821. udgjorde den Udførsel kun 2 Mill. 12125 Rigsdaler (Hollandske Dalere, men 1822 2 Millioner921316 Rigsdaler. gjæ
Den Vest-Sjællandske Avis, 1823-10-21
Englands nærværende Storhed. Fra 1785 til 1792 udgjorde den aarlige Udførset, fra Storbritannien i Giennemsnit 13,000,000 Pd. Steling, Fra 1792 til 1799: 17,000,000 Pund, og 1821. 40,000,000 Pund. Deriblandt vare for 23,000,000 Bomuld og for 7,000,000 Pund uldne og linnede Varer. Det aarlige Forbrug af Uld vakler imellem 170 og 190 Mill. Pund, hvoraf 16,000,000 Pund komme fra Udlandet og deraf 11,000,000 Pd. fra Tydskland, 4,000,000 Pd. fra Spanien, og Resten fra Frankerige, Rusland, Nye=Syd-Vallis og det gode Haabs Forbierg.
Den Vest-Sjællandske Avis, 1823-10-21
J Aaret 1770 var der ikke meere end 4 Leiebibliliotheker i Hovedstaden, nu derimod er der 100; omtrent 900 ere udbredede i øvrige Dele af Landet. Desuden gives i England imellem 1500 og 2000 Laanebibliotheker (book clubs) som udbrede en Mængde Bøger blandt Folket og bidrage til Kundskabernes Formerelse. En eeneste Boghandler (Longman i London, sælger aarlig ifølge hans egen Angivelse 5,000,000 Bind, har 60 Folk i Butiken, udgiver 5,500 Pd. for Anmeldelser i Aviserne og har bestandig 250 Bogtrykkere og Bogbindere i sin Tieneste. Bibelselskabet har allerede sammenbragt 900,000 Pd. Sterling og begge Selskaberne for Udgivelsen af religiøse Afhandlinger uddeele aarligen henved 6,000,000 Stykker. - De nye Skibsværfter i Scheernes ere den 5te September blevne aabnede med stor Pomp. De bestaae af et Bassin, som er 520 Fod langt, 300 Fod bredt og 27 Fod dybt. Dertil støde tre tørre Dokker, som ere 225 Fod lange, 90 Fod vide og 31 Fod dybe. Deres Porte ere 57 Fod brede af støbt Jern og hvert Par veier 160 Tønder a 2000 Pd. Alle Dokkerne staae i Forbindelse ved Dampemaskiner, som arbeide med en Kraft af 50 Heste og som i ringere end 4 1/2 Time kunne pumpe Vandet fra een tør Dokke i en anden.
Den Vest-Sjællandske Avis, 1823-10-21
Blandinger. Fra Havnen i London afseile, som man paastaaer, aarligen fleere Skibe end fra alle andre Havne i den heele Verden tilsammentagne. Den heele udskibede og ikke udskibede Eiendom i Havnen ved London udgiør aarlig omtrent 70 Mill. Pd. Sterling hvorved 8000 Baade og Pramførere, tre beskiæftigede; 1200 Toldbetientere ere bestandig paa Vagt; 4000 Arbeidsfolk ere beskiæftigede med at lade og losse Skibene. De Skibe, som ligge i Havnen indtage næsten et Rum af 5 Engelske Mile.
Den Vest-Sjællandske Avis, 1823-10-21
J et Middeltal ere 2000 Skibe og 3000 Baade og Pramme altid paa Floden og paa Værfterne beskiæftigede med at lade og losse. Til Ud- og Jndførsel blive omtrent 4000 Skibe brugte; 5000 Ladninger løbe aarlig ind i Havnen.
Den Vest-Sjællandske Avis, 1823-10-21
Jndenlandske Efterretninger. Kiøbenhavn den 17de October. Søndagen den 19de October anlægges Hofsorg for den afdøde Enkefyrstinde Juliane af Bentheim, fød Hertuginde af Holsteen-Glücksborg, som bæres paa sædvanlig Maade i 8 Dage i Forbindelse med den allerede anlagte Sørg.
Den Vest-Sjællandske Avis, 1823-10-21
Den hidtil her ved Hoffet værende Kongelige nederlandske Charge d'affaires Hr. v. Lophem er i samme Egenskab afreist herfra til Stokholm.
Den Vest-Sjællandske Avis, 1823-10-21
Ledige Embeder. Frederiksberg og Hvidoure Sognekald, 500 Rbd. - Det residerende Capellanie for Skaarup og Tvede Menigheder i Aar Stift, hvormed personel Capellaniet hos Amts provsten over Svendborg Amt er forenet, 150 Rbd.
Den Vest-Sjællandske Avis, 1823-10-21
Tienden af Heldager Bye svares i Pension til den forrige Sognepræst for Tvede Menighed; hvorimod allernaadigst er tilstaaet 50 Rbd. Sølv aarlig, indtil Udgangen af Aaret 1824.
Den Vest-Sjællandske Avis, 1823-10-21
Befordringer. Den 1ste October er Bogholder og Revisor under Kiæbenhavns Fattigvæsen, H. August, udnævnt til Cancellieraad, med Rang efter Rangforordningen 14de October 1746 dens 7de Classe No. 1. Den 3die Garnisonschirurg og Distriktschirurg i Rudkiøbing, J. H. Volkerson, beskikket til Chirurg ved Jægerspriis Gods.
Den Vest-Sjællandske Avis, 1823-10-21
Kiøbenhavns Børs, den 17. October. Cours. Hamb. 2 M. 244, a vista 247. London 2 M. - Rdlr. - s. - Specier 250. Den 17de October. 1822, 252.) Disconto PC. - Spec. solgtes til 2 Rbdlr. 3 Rbmk. - s. (Jstor 15 Rbmk. 1 1/2 s.) Kongelige Obligat. (med Renter fra 11te Juni 1823) 82 1/2 Rbd. Sedler (J for 81 a 82. Nationalbank-Obligat. (af Laanet d. 2den Febr. 1820) uden Renter i rede Sølv 101 1/2 Rbdlr.; dito i Sedl. 127 Rbdlr. - Norske Rigsbanksedler 147 1/2 Rbd. (Jfior 12 1/2. Svenske Sedler 3 Mk. 12 1/4 s. pr. 1 Rdl. Rigsgield.
Den Vest-Sjællandske Avis, 1823-10-21
Kiøbenhavns Torvepriser, d. 17. October. Rug, Tdn. 2 Rbd. 5 Mk. - s. a 3 Rbd. 1 Mk. - s. Hvede, Tdn. 4 Rbdlr. 2 Mk. - s. a 4 Rbd. 4 Mk. - s. Byg, Tdn. 2 Rbdlr. 1 Mk. - s. a 2 Rbd. 2 Mk. - s. Havre, Tdn. 1 Rbdlr. 3 Mk. - s. a 1 Rbd. 4 Mk. - s. Ærter, Tdn. 2 Rbd. 3 Mk. - s. a 3 Rbd. 2 Mk. - s. Røget Flesk. Lpd. 1 Rbd. 5 Mk. - s. a 2 Rbd. 1 Mk. - s. Grøns. Flesk, Lpd. 1 Rbd. 2 Mk. - s. a 1 Rbd. 3 Mk. - s.
Den Vest-Sjællandske Avis, 1823-10-21
AVERTISSEMENTS. Torsdagen den 6te November førstkommende om Formiddagen Kl. 9, vorder i Charlottendals Skov ved Antvorskov, ved offentlig Auction bortsolgt en betydelig Deel Bøgetræer paa Roden, hvoraf Mængden er fortrinlig til Gavngiørring. De Lysthavende ville behageligen møde ved Skovfogedhuset i bemeldte Skov. Slagelse den 13de October 1823. Birch.
Den Vest-Sjællandske Avis, 1823-10-21
Torsdagen den 30te October førstkommende, om Formiddagen Kl. 11, bliver i Faxøe Kroe ved offentlig Auction opbuden Forpagtningen af Rosendahls Hovedgaards Avling og Hollænderie paa 6 Aar fra 1ste Mai 1824 til 1ste Mai 1830. Rosendahl er beliggende i Præstøe Amt, og Gaardens Beskaffenhed, tilligemed Conditionerne, hvorunder den agtes borforpagtet, kunne, førend Auctionen afholdes, erfares i Kiøbenhavn hos Høiesteretsadvocat Treschow boende i Frederiksberggaden No. 13, paa Raunstrup hos Jnspecteur Hagerup, paa Rosendahl, hos Forvalter Sønderup, samt tillige paa Postgaardene i Kiøge, Ringsted og Callundborg.
Den Vest-Sjællandske Avis, 1823-10-21
Fredagen den 24de October førstkommende om Formiddagen Kl. 11 slet, bliver i Nøragergaards Skov holdet offentlig Auction over en stor Deel Egekævler, hvilket herved bekiendtgiøres. Nørager den 17de October 1823. D. Møller. Favnebrænde i Windstrup Overdrev, som er slaaet i sidste Vinter, kan nu bekommes til forskiellige Priser.
Den Vest-Sjællandske Avis, 1823-10-21
De, som ønske af bemeldte Brænde i større eller mindre Partier, som Skovfogden i Kikop paaviser, ville behage, snarest mueligt, at melde dem hos Undertegnede. Hindholm ved Forsløvgaard. Bols
Den Vest-Sjællandske Avis, 1823-10-21
Undertegnede giver sig herved den Ære at bekiendtgiøre, at jeg fremdeles som forhen forfærdiger Støvler, paa en nyere og nyttig Maade, da de, foruden at forene et smukt Udseende, ere lette, varige og beqvemme; forandre ikke deres Udseende ved at blive forføddede, samt ere særdeles glatte og fine, hvorhos de bestandig holde sig godt i Form. Fremdeles tillader jeg mig at hosføie, at jeg efter anstillede Forsøg med et Arcunum nu seer mig i Stand til at forædle Overlæret paa Støvlerne saaledes til Fuldkommenhed, at de ikke saa hastig revne eller brister istykker, som i Almindelighed er Tilfældet, med de ordinaire, da Læderet ved det af mig brugelige Præparat erholder den Egenskab Læder bør besidde, nemlig: foruden at være seigt og imodstaae Fugtighed, at være blødt, og derhos skikket at imodtage Blankning. H. Smith. Løvstræde No. 120,
Den Vest-Sjællandske Avis, 1823-10-21
Kiøbenhavn. At jeg er flyttet fra Slottetsgaden til Smedegaden, hos Hr. Farver Hoffmann, undlader jeg ikke at melde for de ærede Velyndere, som ville forunde mig deres Søgning, saavel ved at kjøbe Kiød hos mig, som og for dem, som have Kreature at sælge. Slagelse den 21de October 1823. Salomon Jsaac Slagter.
Den Vest-Sjællandske Avis, 1823-10-21
16 Stkr. Qvægshoveder kan blive foret paa Lene gaarden ved Næsbye Broe fra 1ste November til 1ste Mai, imod Betaling 3 Rbdlr. pr. Høved, naar man derom henvender sig til Forpagter Nørregaard paa Lyngbyegaard pr. Slagelse.
Den Vest-Sjællandske Avis, 1823-10-21
Fra Undertegnede er den 9de dennes bortstiaalet et fladt Sølv Lommeuhr i 2 Kasser og med Porcellains Skive samt gule Visere. Uhret er kiendelig deraf, at den yderste Kasse er noget opgaaet paa Lodningen i Ringen og er vanskelig at tillukke, Kieden var af Tombak og derved en Messingnøgle. For Opdagelsen heraf loves en passende Bouceur. Callundborg den 14de Octbr. 1823. P. Petersen, Brændeviinsbrænder.
Den Vest-Sjællandske Avis, 1823-10-21
En Dreng af skikkelige Forældre som kan læse og skrive lidet, kan antages i Lære til 1ste November paa den Hollandske Mølle her ved Byen, man melder sig hos Undertegnede, Corsøer den 20de October 1823. H. Jversen.
Den Vest-Sjællandske Avis, 1823-10-21
Skipper H. L. Bagge af Corsøer, agter sidst i denne Maaned at afgaae til Lybek og medtager Fragtgods og Passagerer.
Den Vest-Sjællandske Avis, 1823-10-21
Tvende meublerede Værelser ere strax at faae til Leie naar man henvender sig til Handskemager Flecks Enke. Et Huus er at faae til Leie nu Flyttetid hos Dilling i Slagelse.
Den Vest-Sjællandske Avis, 1823-10-21
Bøgetræer paa Roden kan faaes tilkiøbs i Carlgaards Skov ved Slagelse, naar Vedkommende derom henvende sig til Kiøbmand Bech paa Smedegaden i Slagelse.
Den Vest-Sjællandske Avis, 1823-10-25
Siællandske Avis, Den Vest eller: Ugeblad. Slagelse. landske Historie uden, og inden. for vigtigste Nyeheder. Dagens Redigeret af Pastor og Ridder Bastholm. Trykt og forlagt af Peter Magnus. 2de Aar.) Løverdagen, den 25 October 1823. 19de A. Gaardaar den 25 October 1822. Med Kongl. allernaadigst Tilladelse, at forsendes med Brevposten i Danmark og Hertugdamene.
Den Vest-Sjællandske Avis, 1823-10-25
Nyeste Post-Efterretninger. Den 1ste October har Hs. Majestæt Kong Ferdinand af Spanien i Puerto Sta. Maria udstædet følgende Dekret: Det er heele Verden og alle mine Undersaatter bekiendt, at de skammelige Foretagender, som gik foran Oprettelsen af den demokratiske Constitution af Cadix i Marts 1820, som ledsagede den og som siden have tildraget sig, ere lykkedes. Det meest forbryderiske Forræderie, den skammeligste Frighed, de skrækkeligste Forbrydelser, mod min Kongelige Person vare de Midler, som man betiente sig af for at forvandle den faderlige Regiering over Kongeriget til en Statsforfatning, som i Grunden var et Demokratie og en riig Kilde til Vanheld og Ulykke. Mine Undesaatter, som vare vante til at leve under vise og moderate Love, og som svare til deres Sædvaner og Skikke, som i saamange Aarhundrede udgjorde deres Forfædres Lykke, af lagde meget snart offentlige og almindelige Beviser, paa den Misbilligelse og den Foragt, som de følte for det nye constitutionelle Regiment. Alle Klasser i Staten fornam den Ulykke, som de nye Jnstitutioner frembragte. Da de bleve regierede paa en tyrannisk Maade i Constitutionens Navn, og vare omgivne med Spioner, saa var det dem umueligt at reclamere Orden og Retfærdighed, og de kunde dog ikke adlyde de Løve, som Feighed og Forræderie havde udgivet, og som Voldsomhed holdt vedlige. Saaledes fremgik deraf den skrækkeligste Uorden, det meest haabeløse Anarchie og den almindelige Elendighed. Fra alle Sider lod den almindelige Stemme sig høre imod den tyranniske Constitution den raabte paa at Love skulde ophøre, som vare ugyldige i deres Oprindelse, retstridige i deres Dannelse og uretfærdige i deres Jndhold; den raabte om Opretholdelsen af Forfædrenes hellige Religion, Retableringen af Grundlovene, Vedligeholdelsen af mine legitime Rettigheder; Rettigheder, som jeg har arvet fra mine Forfædre, og som mine Undersaattere have høitidelig besvoret, Nationens almindelige Stemme lød ikke forgiæves. J alle Provinser dannede sig bevæbnede Corps, som forenede sig mod Constitutionens Soldater, undertiden seirende, undertiden overvundne forbleve de stedse Religionens og Monarkiets Sag troe. Enthusiasmen for at forsvare saa skiønne Formaal udslukkedes ikke heller ved Krigens Modgang, og da mine Undersaattere hellere ønskede Døden end at tabe saa store Fordele, saa viiste de Europa ved deres Troeskab og Standhaftighed, at dersom endog Spanien kunde ernære i sit Skiød nogle udartede Mænd, som vare Rebellionens Børn, saa er dog hele Nationen religiøs, monarkisk og lidenskabelig sindet for den legitime Souverain. – Da hele Enropa vidste meget vel, at jeg og den hele Kongelige Familie var fangen, og da det kiendte mine loyale og troe Undersaatteres beklagelige Forfatning og de fordærvelige Maximer, som de Spanske Agentere udbredte udenlands, saa besluttede det sig til at giøre en Ende paa denne Tingenes Tilstand, som var bleven et fandt Standal og som havde til Formaal at kuldkaste alle Throner og alle Jnstitutioner, og at sætte Jrreligion og Sædernes Foragt i deres Sted.
Den Vest-Sjællandske Avis, 1823-10-25
Kongen afreiste den 2den October om Aftenen med et Følge af 15 Vogne og 300 Personer fra Puerto Sta Maria til deres. Den gamle Livgarde udgjorde hans Escorte. Underveis kastede en Deel Militser sig paa Knæe for ham og bad om Naade og Hans Majestæt modtog dem med megen Godhed. Den 3die October afreiser han fra Teres hvorpaa han vil opholde sig i 8 eller 10 Dage i Sevilla, og saa afreise til Madrid. – Riego har faaet sin Dom som er bleven afsendt fra Madrid til Kongen i Sevilla. General Mina skal have erklæret, at han har endeel anseelige Personer i sin Magt paa hvilke han vil tage Repressailler, dersom man tilføier Riego noget ondt. De Franske Authoriteter i Madrid giorde alt for at holde Folket i Tømme, da Riegeblev bragt derind, og raabte til det: betænker Eders Konge er bleven frie, besmitter ikke denne skiønne Dag. Folket begreb det og holdt sig roeligt. Da Toget gik igiennem den øverste Deel af Alcala Gaden, saa raabte nogle: leve Riego! De Franske Soldater maatte i en Hast omringe disse Personer for at frelse dem fra Folkets Raserie. Dagen gik taalelig hen kun om Aftenen var det noget uroeligt.
Den Vest-Sjællandske Avis, 1823-10-25
En forhenværende Redakteur af Bladet Zurriage fik Pøbelen fat paa og kastede i Vandet. Riego sidder fangen i det adelige Seminarium og stærke Franske Detaschementer ere opstillede uden for hans Fængsel. Kongen af Spanien har afsendt Courerer til alle Armeecorps og givet dem Ordre til at de skulle nedlægge deres Vaaben. - Den Franske Division under General Obert er den 3die October rykket ind i Cadix, hvor General Bourmon har overtaget Commanden den 5te om Aftenen. De heftigste revolutionaire Personer ere afgaaede til Søes til Gibraltar. – Den Franske Armee begynder at trække sig tilbage og man troer at den vil snart samle sin Hovedstyrke ved Ebro. - Krigen. angives at have koste de Franske 90 Millioner. -
Den Vest-Sjællandske Avis, 1823-10-25
Hertugen af Angouleme vil nu ufortøvet reise tilbage til Frankerige og kun opholde sig 48 Timer i Madrid. Det hedder i Journal des Debats, at Prinsen vil efterlade Raad om Eftergivenhed og Viisdom. - Den forrige Minister den bekiendte General St. Miguel, har søgt Døden paa Valpladsen, og har leveret de Franske en Træfning, som formodentlig bliver den sidste. Han var med 4500 Mand marscheret igiennem Lerida og brudt ind i Arragonien; men blev den 8de October angrebet af den Franske General Chastelux omringet og slaget. 40 Mand bleve paa Valpladsen, hvoriblandt to Generaler og 120 Mand bleve tagne til Fange hvoriblandt General St. Miguel selv, som var haardt saaret. De Constitutionelle General Miranda, Lopez Banos og Amor have underkastet sig. - Den nu dirigerende Minister Victor Saez er en Geistlig og var Kongens Skriftefader førend den 7de Marts 1820; men har siden den Tid levet ganske stille i Toledo. - Englænderne skildre Cadirs Overgivelse som en Følge af Anførernes Svaghed og Forræderie, da Folkestemmingen forresten viiste sig standhaftig; thi Jndvaanerne i Cadix, Militserne og Linietropperne vare fuldkomment Constitutionen hengivne og beredte sig til at forsvare den indtil deres Død.
Den Vest-Sjællandske Avis, 1823-10-25
Efterat de Franske have taget Cadix i Besiddelse saa ere Tropperne paa Øen Leon blevne forlagte ind i det indre af Landet og Militserne ere blevne afvæbnede. - J Paris jubler man over de tilfægtede Seiervindinger; i alle Theatre ere blevne Sange og Hentydninger derpaa afsiungne og modtagne med den største Jubel. J Toulouse har Nationalgarden baaret Hertugen af Angoulemes Billede omkring i Triumph. Ogsaa 7800 Kulbærere, i Paris have baaret Hertugen af Angoulemes Buste i Triumph igiennem Gaderne og bekrandset den paa Seierspladsen. Den 13de October blev det høitidelige Te Deum afsiunget i Notre Dame Kirken i Paris, hvorved Hs. Majestæt Kongen indfandt sig med et stort Følge. Om Aftenen vare alle offentlige og private Bygninger illuminerede.
Den Vest-Sjællandske Avis, 1823-10-25
Keiseren af Brasilien har udstædet en meget energisk Proklamation imod de demokratiske Giæringer i de forskiellige Egne af Riget, hvis Slutning lyder saaledes: de Tropper, som blot skulle adlyde deres Monark indlade sig i Deliberationer om et Veto. En Modsigelse, som vilde være høist ubehagelig og forbryderisk, naar ikke Uvidenhed eller nedrige Jndskydelser vare Aarsagen dertil. Troe hverken dem som ville smigre Folket eller dem, som ville smigre Monarken; begge ere uværdige og stræbe efter, bevægede af den skammeligste Egennytte under Liberalismens eller Servilismens Maske, at gjøre deres egen vaklende Lykke paa Fædrenelandets Ruiner.
Den Vest-Sjællandske Avis, 1823-10-25
De Tider hvori vi leve ere fulde af sørgelige Exempler, lader Begivenhederne i de andre Lande tiene Eder til Advarsel. Brasilianere sætter Eders Tillid til Eders Keiser og bestandige Forsvarer, som ikke ønsker nogen anden Magt, men vil heller aldrig taale, at andre skulle tiltage sig den Magt, som tilkommer ham, fordi Eders Lykke og Rigets høie Bestemmelse beroer derpaa; da det er beliggende imellem det umaalelige Atlantiske Hav og de prægtige Floder Rio de la Plata og Amazonfloden. Lader os oppebie den nye Constitution og haabe, at den vil blive os værdig; vi ville bede, at Verdens høieste Bestyrer vil skiænke os Enighed og Rolighed, Styrke og Vedholdenhed, og vi villefuldende det store Værk for vor Frihed og Uafhængighed. – Brasilien nærmer sig vist nok til sin fuldkomne Uafhængighed, thi nu melder man ogsaa fra Para, at saasnart et Skib var ankommen dertil med Depescher fra Lord Cochrane, saa blev strax den Brasilianske Fane heiset og den Portugisiske Regiering blev ombyttet med en fuldkommen indenlandsk, hvorved de anseeligste Personer aflagte Eed til Keiseren; nogle hundrede Personer som ikke vilde underkaste sig denne Statsforandring bleve afsendte til Portugal. - De Kongelige Commissairer ere ankomne til Bahia med Forsoningsforslag; men ere blevne modtagne med megen Kulde. Den berømte Reisende og Naturkyndige Prins Maximilian af Neuvied vil paa nye foretage sig en Reise til Brasilien i Naturhistorisk Hensigt. - Den Columbiske General Sucre er af den Peruanske Kongres bleven udvalgt til General-Capitain over den heele Peruanske Magt; faa Dage derefter afsendte han Congressen til Truxillo; han er nu i Besiddelse af den heele Magt, og man troer at han vil ogsaa forblive i Besiddelse deraf dersom det vil lykkes ham at fordrive Spanierne, som er sansynligt. - Om General Morales Nederlag meldes følgende: Den 24de Julii angrebe de Columbiske Commodorer Padilla og Balusche med en overlegen Styrke den Spanske Flotille under Commodore La bordes Commando, som bestod af en Brig, to Skonnerter og 25 Kanonbaade. Træfningen var meget heftig og den heele Spanske Eskadre blev tilintet gjort paa et Skib nær paa hvilket Commodore La borde opholdt sig. Spanierne angive selv deres Tab til 1500 Mand hvoriblandt 160 Officere. General Morales var selv bleven tilbage med 800 Mand i Maracaibo, men uden Levnetsmidler, en Afdeeling. som han havde afsendt til Alta Gracia blev slagen af Columbierne og kun faa Mand kom tilbage. Commodore Laborde er med den øvrige Deel af sin Eskadre ankommen til Curacao, hvor han efter at have underhandlet med den Franske Admiral, som laae der i Havnen har erklæret sig for Constitutionen. -
Den Vest-Sjællandske Avis, 1823-10-25
Af en Proklamation, som General-Capitainen paa Cuba har udstædet den 20de August seer man, at Hensigten af den sidste Conspiration var at oprette en Republik paa Øen. En Oberst Lemus, som stod i Spidsen for den, tog Flugten, men er bleven paagrebet og arresteret. Planen var meget farlig, da Conspirationen havde mange Tilhængere. General-Capitainen har i sin Proclamation beraabt sig paa den Spanske Constitutions Forskrifter ved et saadant Tilfælde. – J Colonien Demarari have 3000 Negere gjort Opstand og indspærret deres Herrer med deres Familier. Overhovedet skulde Negerne viist sig meget urolige paa de Vestindiske Øer.